CELEX: E2010P0006
Language: lt
Date: 2010-06-15 00:00:00
Title: 2010 m. birželio 15 d. „Reassur Aktiengesellschaft“ pateikė ieškinį ELPA priežiūros institucijai (Byla E-6/10)

2.9.2010   
            
            
               LT
            
            
               Europos Sąjungos oficialusis leidinys
            
            
               C 237/19
            
         2010 m. birželio 15 d.„Reassur Aktiengesellschaft“ pateikė ieškinį ELPA priežiūros institucijai
   (Byla E-6/10)
   2010/C 237/03
   2010 m. birželio 15 d.„Reassur Aktiengesellschaft“ (Aeulestrasse 5, 9490 Vaduz, LIECHTENSTEIN), atstovaujama „Reassur Aktiengesellschaft“ atstovų Ulrich Soltész ir Philipp Melcher, pateikė ieškinį ELPA priežiūros institucijai.
   „Reassur Aktiengesellschaft“ reikalauja ELPA teismo:
   
               1.
            
            
               Anuliuoti visą 2010 m. kovo 24 d. ELPA priežiūros institucijos sprendimą Nr. 97/10/COL dėl priklausomų draudimo bendrovių apmokestinimo pagal Lichtenšteino mokesčių įstatymą;
            
         
               2.
            
            
               Anuliuoti 2010 m. kovo 24 d. ELPA priežiūros institucijos sprendimo Nr. 97/10/COL dėl priklausomų draudimo bendrovių apmokestinimo pagal Lichtenšteino mokesčių įstatymo 3 straipsnį, bent jau jame pateiktą išieškojimo nurodymą laikotarpiui iki 2009 m. kovo 31 d.;
               taip pat
            
         
               3.
            
            
               Nurodyti ELPA priežiūros institucijai padengti bylinėjimosi išlaidas.
            
         
      Teisinės ir faktinės aplinkybės bei teismui pateikti ieškinio pagrindai:
   
   
               —
            
            
               Ieškovė yra „Schindler“ grupės priklausoma perdraudimo bendrovė, kuri išimtinai perdraudė „Schindler“ grupei priklausančias bendroves nuo tam tikrų rūšių rizikos.
            
         
               —
            
            
               Ieškovė tvirtina, kad priklausomos (per)draudimo bendrovės (per)draudžia nuo rizikos, nuo kurios paprastai komercinės draudimo bendrovės nedraudžia, ir jų veikla aprėpia tik draudimą nuo rizikos grupės viduje, taigi priklausomos (per)draudimo bendrovės nevykdo veiklos rinkoje, kurioje konkuruotų su kitais rinkos dalyviais. Todėl jos nevykdo ūkinės veiklos ir nėra laikytinos įmonėmis. Taigi dėl priklausomų (per)draudimo bendrovių apmokestinimo pagal Lichtenšteino mokesčių įstatymą negalėjo būti iškraipyta konkurencija arba prekyba EEE viduje. Ginčijamos mokesčių nuostatos nėra atrankinio pobūdžio, todėl nėra valstybės pagalba.
            
         
               —
            
            
               Be to, ieškovė tvirtina, kad ELPA priežiūros institucija:
               
                           —
                        
                        
                           klydo, pasirinkdama procedūrą, taikomą „neteisėtai pagalbai“ ir priimdama sprendimą dėl lėšų susigrąžinimo,
                        
                     
                           —
                        
                        
                           pažeidė teisėtų lūkesčių principą, nurodydama susigrąžinti lėšas už laikotarpį nuo 2001 m. lapkričio 6 d. bent iki 2009 m. kovo 31 d.